Toshkent kimyo-texnologiya instituti akademik litsey. = Toshkent kimyo-texnologiya instituti akademik litsey = Oʼzbekiston Respublikasi Prezidentining „Umumiy oʼrta taʼlim maktablarining bitiruvchilarini akademik litsey va kasb-hunar kollejlarida oʼqishni yanada kengaytirish chora-tadbirlari toʼgʼrisida“ 2006 yil 31 iyuldagi PQ-427-son hamda Vazirlar Mahkamasining „Oliy taʼlim muassasalari tasarrufidagi litsey va litsey-internatlar negizida akademik litseylar tashkil etish toʼgʼrisida“ 2006 yil 31 avgustdagi 188-son qarorlariga muvofiq, 2006 yil 2 sentyabrdan Toshkent kimyo-texnologiya instituti qoshidagi akademik litsey nomi bilan faoliyatini boshlagan. Toshkent kimyo-texnologiya instituti akademik litseyi 1974 yilda 2 qavatli bino sifatida qurilgan. Toshkent shahri Yunusobod tumani 3-mavze, 7-uy manzilida joylashgan. Umumiy yer maydoni 11 871 kv.m., oʼquv binolari soni 1 ta, 2 qavatli, isitish tarmogʼi markazlashgan. ​Bugungi kunda muassasaning quvvati 400 oʼrindan iborat. Binoning S bloki 1, 2 qavatidagi oʼquvchilar uchun yotoqxonagga moslashtirilgan. ​Akademik litseyda hozirda Aniq fanlar-1 (fizika, matematika), Aniq fanlar-2 (Matematika, ingliz tili), Tabiiy fanlar-1 (kimyo, biologiya), Tabiiy fanlar-2 (kimyo, matematika) taʼlim yoʼnalishlarida 268 nafar oʼquvchi taʼlim oladi. 1-kursda 153 nafar, 2-kursda 115 nafar. ​Toshkent kimyo-texnologiya instituti akademik litseyida hozirgi vaqtda 4 ta taʼlim yoʼnalishida jami 27 nafar pedagog xodimlar tomonidan taʼlim-tarbiya berib kelinmoqda. Jami pedagog xodimlarning 1 nafari fan nomzodi, 7 nafari bosh oʼqituvchi, 4 nafari yetakchi oʼqituvchi, 9 nafari katta oʼqituvchi, 6 nafari oliy maʼlumotli oʼqituvchilardir. Akademik litseyda oʻqish muddati 2 yil. Akademik litseyda taʼlim sifatini yaxshilash hamda tartib-intizomga qatʼiy amal qilishni taʼminlash maqsadida akademik litseyining budjetdan tashqari mablagʻlari hisobidan 16 ta videokuzatuv kameralari va qurilmalari hamda akademik litsey radiouzeli oʻrnatildi. Hozirda har bir auditoriyalarga videokuzatuv qurilmalarini oʻrnatish ishlari tashkil qilinmoqda. Akademik litsey oʻquv jarayonida internet tizimini talab darajasida ishlashini taʼminlash uchun optik tolali internet provayderiga ulandi. Provayder Uztelekom, internet tezligi 100 m/s ni tashkil etadi. Akademik litseyda 2 ta vay-fay internet tarqatish qurilmasi va lokal set orqali kompyuterlar tarmoqqa ulangan. Akademik litsey bitiruvchilarini OTMga kirish koʻrsatkichlari: = Akademik litsey rahbariyati = = Taʼlim yoʻnalishlari = = INNOVATION TECHNOLOGY OF SCIENCE = Oʻzbekiston Respublikasi Prezidentining 2020-yil 3-dekabrdagi „Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari toʻgʻrisida“ PQ-4910-son, hamda 2019-yil 3-maydagi „Iqtidorli yoshlarni aniqlash va yuqori malakali kadrlar tayyorlashning uzluksiz tizimini tashkil etish chora-tadbirlari toʻgʻrisida“ PQ-4306-son qarorlarida belgilangan vazifalar ijrosini taʼminlash maqsadida Respublikadagi umumtaʼlim maktablarining 9-sinf oʻquvchilari oʻrtasida kimyo, biologiya, fizika, matematika va ingliz tili fanlaridan „ITS“ onlayn-oflayn Respublika olimpiadasi tashkil etildi. „https://its.tktial.uz“ Respublika olimpiadasi joriy yilda 4 marotaba oʻtkazildi. Joriy yilda, Toshkent kimyo-texnologiya instituti va akademik litseyi masʼulligida „Oʻzbekneftgaz“ va „Oʻzkimyosanoat“ aksiyadorlik jamiyatlari, Maktabgacha va maktab taʼlimi vazirligi bilan hamkorlikda olimpiada gʻoliblarini ragʻbatlantirish maqsadida qimmatbaho sovgʻalar bilan taʼminlab kelmoqda.